84. ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 11/11 Απρ. 1980 (ΦΕΚ Α΄ 80) Περί αναστολής δασμού και λοιπών φόρων και τελών επί του εισαγομένου γάλακτος. Έχοντες υπ' όψει: 1.Τας διατάξεις της παρ. 1 του άρθρ. 44 του Συντάγματος. 2.Την δημιουργηθείσαν κατάστασιν εξαιρετικώς επειγούσης εκτάκτου και απροβλέπτου ανάγκης, εισαγωγής γάλακτος εκ του εξωτερικού λόγω αδυναμίας της εγχωρίου γαλακτοπαραγωγής προς κάλυψιν των ηυξημένων αναγκών δια την παρασκευήν παστεριωμένου εμφιαλωμένου γάλακτος. 3.Τας διεθνείς τιμάς του νωπού αγελαδινού γάλακτος βάσει των οποίων το τελικόν κόστος διαμορφούται εις την εσωτερικήν αγοράν εις επίπεδον υψηλότερον των ισχυουσών αγορανομικών τιμών. 4.Την, συνεπεία των ανωτέρω, αδυναμίαν αμέσου αντιμετωπίσεως της διαμορφωθείσης εκτάκτου καταστάσεως δια της συνήθους νομοθετικής ρυθμίσεως των συναφών θεμάτων, προτάσει του Ημετέρου Υπουργικού Συμβουλίου, αποφασίζομεν: Άρθρ.1.-«Αναστέλλεται ο υπό του Τελωνειακού Δασμολογίου εισαγωγής προβλεπόμενος δασμός ως και λοιποί φόροι και τέλη από της ισχύος της παρούσης μέχρι και της 25 Ιουν. 1980 επί του εισαγομένου αποκλειστικώς υπό Συνεταιριστικού φορέως, εκ του εξωτερικού νωπού αγελαδινού γάλακτος χύμα (εις βυτία) της δασμολογικής κλάσεως 0401Α και προοριζομένου οπωσδήποτε δια την παραγωγήν εις το εσωτερικόν εμφιαλωμένου παστεριωμένου γάλακτος ως και συμπεπυκνωμένυ εγκυτιωμένου τοιούτου ζαχαρούχου και εβαπορέ». Σελ. 226,534(β) Τεύχος Ζ13-Σελ. 108 Το άρθρ. 1 αντικαταστάθηκε ως άνω από το άρθρο δεύτερο του Νόμ. 1055/25-30 Ιουν. 1980 (ΦΕΚ Α΄ 152). Το άρθρο δε τρίτο αυτού ορίζει ότι και το άνω άρθρ. 1 όπως αντικαταστάθηκε, ισχύει από της δημοσιεύσεώς του στο ΦΕΚ. Άρθρ.2.-Η ισχύς της παρούσης κυρωθησομένης νομοθετικώς, άρχεται από της δημοσιεύσεώς της δια της Εφημερίδος της Κυβερνήσεως. Η άνω Π.Ν.Π. κυρώθηκε από το άρθρο πρώτο Νόμ. 1055/25-30 Ιουν. 1980 (ΦΕΚ Α΄ 152) - 465 30.Β.β.84 Επιβολή Τελωνιακών Δασμών 